As franchas verdes en a parti superior y inferior d'a bandera simbolizan a tierra, mientres que a francha azula central representa as auguas d'o estreito de Torres. As linias delgadas entre as franchas verdes y azulas son a representación d'os propios islenyos d'o estreito de Torres. A estrela blanca de cinco puntas en o centro d'a bandera representa os cinco grans grupos d'islas y os dhari blancos (feguras d'o tocau que levan en o tozuelo os danzants) arredol d'ella tamién son representativos d'o pueblo aborichen d'as islas d'o estreito de Torres. A color blanca simboliza a paz, mientres que a estrela ye un simbolo d'a navegación.